SRIP Pametna Mesta in Skupnosti

EDA letna konferenca
2025-01-22 | Concert Noble, Bruselj in preko spleta
Evropska obrambna agencija EDA organizira letno konferenco z naslovom “New horizons in EU defence: enhancing ambitions, accelerating actions”, ki bo potekala 22. 1. 2025 v Bruslju in preko spleta. Potrebna je prijava do 10. 1. 2025.

Slovenski info dan EU Sklada za inovacije
2025-01-28 09:00 - 12:50 (Europe/Ljubljana) | Dvorana predstavništva Evropske komisije v Sloveniji, Šubičeva 4, Ljubljana
Slovensko gospodarsko in raziskovalno združenje (SBRA) v sodelovanju z Ministrstvom za okolje, podnebje in energijo, EU agencijo CINEA iz Bruslja, Evropsko komisijo ter predstavništvom Evropske komisije vabijo na Slovenski info dan EU Sklada za inovacije, ki bo potekal 28. 1. 2025 od 9.00 do 12.50 v Dvorani predstavništva Evropske komisije v Sloveniji.
Potrebna je prijava.

Webinar o digitalnih tehnologijah za trajnostno poročanje
2025-01-29 09:00 - 11:00 | Spletni dogodek
Konzorcijski partner SRIP PMiS, Gospodarska zbornica Slovenije, CPU Center za poslovno usposabljanje vabi na webinar o digitalnih tehnologijah za trajnostno poročanje, ki bo potekal 29. 1. 2025 od 9.00 do 11.00 preko spleta.
Potrebna je prijava.

Digital Health Ljubljana 2025
2025-02-03 15:30 - 2025-02-04 16:00 | CENTER ROG, Trubarjeva 72, Ljubljana
3. in 4. februarja 2025 se bo odvil dvodnevni dogodek Digital Health Ljubljana 2025, ki jo organizira član SRIP PMiS, Tehnološki park Ljubljana skupaj z lokalnimi deležniki v okviru programa Slovenskega podjetniškega Sklada Razvojni Plus.
Konferenca je postala stičišče inovacij, tehnologije in zdravstva. Namenjena je mednarodnim podjetjem in startupom na področju digitalnega zdravja, medtecha in zdravstvene informatike, odločevalcem v zdravstvu ter vsem drugim, ki jih zanima to področje.
Prvi dan bo poudarek na prebojnih idejah, startupih in implementaciji novih tehnoloških produktov.
Drugi dan bo tekla razprava o kibernetski varnosti, kjer bodo strokovnjaki osvetlili trende in regulatorne zahteve za zaščito zdravstvenih podatkov ter o trenutnem stanju o interoperabilnosti podatkov, pripravljenosti podjetij na umetno inteligenco in upoštevanjem zasebnosti zdravstvenih podatkov.
Program in prijava: https://healthwise.si/konferenca/
Dogodek je brezplačen in poteka v angleškem jeziku.

Seminar o poreklu blaga - osnove
2025-02-04 09:00 - 13:30 | CPU Center za poslovno usposabljanje, Ljubljana
Konzorcijski partner SRIP PMiS, Gospodarska zbornica Slovenije, CPU Center za poslovno usposabljanje organizira seminar o poreklu blaga – osnove, ki bo potekal 4. 2. 2025 od 9.00 do 13.30 na CPU.
Potrebna je prijava.

Kako do odlične sejemske predstavitve podjetja
2025-02-05 10:00 - 2025-02-06 14:30 | Spletni dogodek
SPIRIT Slovenija organizira dvodnevni spletni seminar Kako do odlične sejemske predstavitve podjetja, ki bo potekal 5. (10.00 – 13.00) in 6. 2. 2025 (10.00 – 14.30). Na seminarju bo obravnavano, kako izbrati pravi sejem, izstopati na njem in se ustrezno predstaviti tudi na spletnih platformah, ki jih uporabljajo sodobni sejmi.
Potrebna je prijava do 3. 2. 2025.

Serija spletnih seminarjev SBRA: Navigiranje globalnih priložnosti v okviru programa Obzorje Evropa
2025-02-05 10:00 - 2025-03-06 11:30 | Spletni dogodek
Slovensko gospodarsko in raziskovalno združenje (SBRA) vabi k udeležbi na seriji njihovih spletnih seminarjev, ki bodo potekali na temo Navigiranja globalnih priložnosti v okviru programa Obzorje Evropa. SBRA dogodke organizira skupaj z Litvansko pisarno za raziskave in razvoj v Bruslju (LINO), pisarno NCBR v Bruslju – Business & Science Poland, Univerzo Eötvös Loránd in Univerzo Corvinus v Budimpešti.
Datumi spletnih seminarjev:

sreda, 5. februar 2025 (10.00 – 12.00): Povezovanje z Republiko Korejo
sreda, 12. februar 2025 (15.00 – 16.00): Povezovanje s Kanado
četrtek, 6. marec 2025 (10.00 – 11.30): Sodelovanje z Afriko

Vsak dogodek bo osredotočen na možnosti sodelovanja z določenimi regijami, podprtimi s predstavitvami strokovnjakov, in bo vključeval priložnost za interaktivna vprašanja in odgovore.
Za sodelovanje na dogodkih prosijo, da se registrirajte tukaj.
Oglejte si program serije spletnih seminarjev tukaj.
Z veseljem vas pričakujejo na dogodkih, kjer boste pridobili vpoglede v raziskovalne priložnosti in možnosti financiranja, ki jih ponuja program Obzorje Evropa.

Seminar o poraklu blaga - novosti
2025-02-10 09:00 - 12:30 | CPU Center za poslovno usposabljanje, Ljubljana
Konzorcijski partner SRIP PMiS, Gospodarska zbornica Slovenije, CPU Center za poslovno usposabljanje organizira seminar o poreklu blaga – novosti, ki bo potekal 10. 2. 2025 od 9.00 do 12.30 na CPU.
Potrebna je prijava.

Tovarne prihodnosti in pametna mesta – preobrazba industrije in urbanega okolja
2025-02-11 10:00 - 13:30 | Gospodarsko razstavišče – Preddverje Kupole 2 (dvorana desno ob vhodu v kompleks A), Dunajska cesta 18, Ljubljana, Slovenia
Vabimo vas na dogodek Tovarne prihodnosti in pametna mesta – preobrazba industrije in urbanega okolja, ki bo potekala v sklopu Industrijskega sejma IFAM, na Gospodarskem razstavišču v Ljubljani.

📅 Čas: 11. februar 2025 ob 10:00
🎤Naslov: Tovarne prihodnosti in pametna mesta – preobrazba industrije in urbanega okolja
📍 Lokacija: Gospodarsko razstavišče, Ljubljana
🏛️ Dvorana: Preddverje Kupole 2 (ob vhodu v kompleks hale A – dvorana takoj na desni)

S tematikami dogodka bomo osvetlili prebojne tehnologije, ki oblikujejo prihodnost industrije in urbanega okolja. Predstavili bomo inovacije na področju digitalizacije, robotike, umetne inteligence, vodikovih tehnologij in trajnostne energetike, ki vodijo preobrazbo proizvodnih procesov in mestnih okolij.
Dogodek bo združil vodilne strokovnjake, raziskovalce in predstavnike industrije, ki bodo delili vpoglede v razvoj programov DIGITOP, HyBReED in projekta NACHIP, ter predstavili priložnosti za nadaljnji razvoj inovacij.
Dogodek je brezplačen in je odlična priložnost za povezovanje podjetij in strokovnjakov, zato vljudno vabljeni k udeležbi.

*******************
PROGRAM
10:00 – 11:00
Predstavitev programa DIGITOP, Aleš Ude (Institut Jožef Stefan)
Agilna prilagodljiva proizvodnja: industrijski primer uporabe, Miha Deniša (Institut Jožef Stefan)
Uporaba podatkovne analitike za napovedovanje energetske porabe proizvodnih procesov in zajem veščin operaterjev, Miha Glavan (Institut Jožef Stefan)
Napredna sodelujoča robotika za digitalni prehod, Marko Munih (Univerza v Ljubljani, Fakulteta za elektrotehniko )
Digitalni dvojčki tovarn prihodnosti, Krištof Debeljak (Rudolfovo)
Uporaba AI modela porabe električne energije za optimizacijo plana proizvodnje, Marko Mandelj (Kolektor Sisteh)
Inteligentni pregledovalni sistem: potenciali uporabe in možnosti integracije, Rok Pahič (Marovt)
Multisenzorični modul za robotsko roko, Domen Goršek (L-Tek)
Uporaba umetne inteligence za pomoč pri pripravljanju zmesi za industrijske bruse, Rok Prešeren (Metronik)
Vloga Yaskawe v programu DIGITOP in vpliv na razvoj podjetja, Dominik Jezeršek (Yaskawa)

11:00 – 12:00 Vodikove tehnologije in elektrifikacija – prebojne zelene inovacije iz Slovenije (program HyBReED)
Konzorcijski partnerji na programu HyBReED:
doc. dr. Gregor Dolanc (Institut Jožef Stefan),
izr. prof. dr. Blaž Likozar (Kemijski inštitut),
Marjan Kavčič (Domel d.o.o.)
Ana Varlec (Steklarna Hrastnik d.o.o.)

12:00 – 12:20 Nachip predstavitev projekta in možnosti finančnih spodbud, Jurij Giacomelli (META Circularity)

12:20 – 12:40 Nachip: Predstavitev pilota – Velenje, Niko Natek (Energetska agencija KSSENA)

12:40 – 13:00 Nextistence predstavitev, Gvido Omladič (Institut Nextistence)

13:00 – 13:30 Kava in mreženje

Mednarodni dogodek: »Hrana, biogospodarstvo, naravni viri, kmetijstvo in čisto okolje za zdravo življenje«
2025-02-13 | Hotel Mons by Sheraton, Pot za Brdom 4, Ljubljana, 1000, Slovenia
IJS organizira v okviru NOO mednarodni dogodek mreženja z naslovom »Hrana, biogospodarstvo, naravni viri, kmetijstvo in čisto okolje za zdravo življenje«, ki bo potekal 2. 2025 v hotelu Four Points by Sheraton Ljubljana Mons. Prijave za kratke predstavitve projektne ideje so odprte do 15. 10. 2024. Več informacij lahko pridobite tukaj.

»Spodbujanje uporabe naprednih materialov in strateških tehnologij Slovenije z uporabo evropskih platform IPCEI in STEP«
2025-02-14 10:00 - 12:00 | GZS, Dimičeva ulica 13, Ljubljana, Slovenia
Strateško razvojno inovacijska partnerstva (SRIP-i) »Pametna mesta in skupnosti«, »Pametne stavbe in dom z lesno verigo«, »Mreže za prehod v krožno gospodarstvo«, »Tovarne prihodnosti«, »Materiali kot končni produkti«, »GoDigital« in »Hrana«, v sodelovanju z Ministrstvom za gospodarstvo, turizem in šport (MGTŠ), vabimo člane na delovni sestanek: »Spodbujanje uporabe naprednih materialov in strateških tehnologij Slovenije z uporabo evropskih platform IPCEI in STEP«. Dogodek bo potekal 14.2.2025, od 10-12.00 ure na GZS, Dvorana A, Dimičeva 13, Ljubljana.

Vabilo in program
Prijave zbiramo preko spletnega obrazca, ki je dostopen tukaj.
Udeležba je za člane SRIP-ov brezplačna. Nečlani se lahko brezplačno udeležijo z včlanitvijo v enega izmed SRIP-ov.

Spletni seminar o poslovanju s Kanado
2025-02-26 16:00 - 17:30 | Spletni dogodek
Slovenska gospodarska zbornica organizira v sodelovanju s Slovenskim podjetniškim skladom, Veleposlaništvom Republike Slovenije v Ottawi, Uradom Republike Slovenije za intelektualno lastnino in Kanadsko-slovensko gospodarsko zbornico spletni seminar o poslovanju s Kanado, ki bo potekal 26. 2. 2025 od 16.00 do 17.30.
Na dogodku bodo predstavljene poslovne priložnosti v Kanadi, možnosti za slovenska podjetja ter podrobnosti gospodarske delegacije v Kanado septembra 2025, katere osrednja tema bodo umetna inteligenca in vesoljske tehnologije.
Vabilo spletni seminar o poslovanju s Kanado 26. 2. 2025
Na dogodek se lahko prijavite TUKAJ.

2. LIFE delavnica za pisanje projektnih prijav
2025-03-05 08:30 - 14:45, 2025-03-06 08:30 - 14:45 | Ministrstvo za okolje, podnebje in energijo, Ljubljana
2. LIFE delavnica za pisanje projektnih prijav bo izvedena v dveh terminih s podobno vsebino, 5. in 6. 3. 2025 ob 8.30 na Ministrstvu za okolje, podnebje in energijo. Na tej delavnici se bodo osredotočili na načrtovanje projektnih aktivnosti, opredelitev trajnosti, ponovljivosti in nadaljnje uporabe rezultatov ter opredelitev in nagovarjanje ciljnih skupin in deležnikov projekta.
Na delavnico se je potrebno prijaviti.

Evropski obrambni sklad – Slovenski informativni dan 2025
2025-03-06 09:15 - 13:00 | Mestna hiša Ljubljana
Slovensko gospodarsko in raziskovalno združenje (SBRA) iz Bruslja v sodelovanju z Ministrstvom za obrambo Republike Slovenije (MORS) in Evropsko komisijo organizira brezplačen informativni dan na temo Evropskega obrambnega sklada (EDF), ki bo 6. 3. 2025 ob 9.15 v Mestni hiši Ljubljana.
Na dogodek se je potrebno prijaviti.

Conference Resilient Futures: Integrating Circular and Regenerative Principles with Smart Strategies for Sustainable Urban Infrastructure
2025-03-12 09:00 - 15:00 | Fakulteta za gradbeništvo in geodezijo, Jamova cesta 2, Ljubljana
Dne 12.3.2025 Vas vabimo na konferenco Resilient Futures: Integrating Circular and Regenerative Principles with Smart Strategies for Sustainable Urban Infrastructure, ki bo potekala v angleškem jeziku.
Na konferenci bomo raziskali, kako pametne tehnologije s sprotnim nadzorom, analitiko in avtomatizacijo izboljšujejo učinkovitost in odpornost urbane infrastrukture, optimizirajo vire in podpirajo trajnostno načrtovanje. V kombinaciji s krožnimi in regenerativnimi pristopi prispevajo k zmanjševanju odpadkov, obnovi ekosistemov in k večji kakovosti življenja.
Strokovnjaki bodo predstavili primere pametnih mest, energetskih skupnosti in podnebno odpornih stavb ter inovacije krožnega gospodarstva, vključno z umetno inteligenco v logistiki in digitalnimi potnimi listi izdelkov. Dogodek bo ponudil priložnosti za mreženje, panelne razprave in vpogled v podatkovno vodene rešitve, ki oblikujejo prihodnost trajnostnih mest.
Med sodelujočimi bodo predstavniki: akademske sfere, poslovnega sektorja, oblikovalci politik in nevladne organizacije.
Program konference
Prijavite se na: www.tinyurl.com/crossreis-konferenca
📅 Date: March 12, 2025
📍 Location: Fakulteta za gradbeništvo in geodezijo, Jamova cesta 2, Ljubljana
👥 Dogodek organizirajo:

Fakulteta za gradbeništvo in geodezijo (UL)
Inštitut Jožef Stefan (SRIP Pametna mesta in skupnosti)
Štajerska gospodarska zbornica (SRIP Krožno gospodarstvo)

12. posvet Platforme znanja z naslovom "Prihodnost Strateških razvojno-inovacijskih partnerstev"
2025-03-13 08:30 - 14:00 | Institut “Jožef Stefan”, Jamova cesta 39, Ljubljana
Ministrstvo za visoko šolstvo, znanost in inovacije vabi k udeležbi na 12. posvet Platforme znanja z naslovom “Prihodnost Strateških razvojno-inovacijskih partnerstev v Sloveniji”, ki ga organizirajo v četrtek, 13. 3. 2025, od 8.30 do 14.00 na Institutu “Jožef Stefan”, Jamova cesta 39, Ljubljana.
Posvet bo združil ključne deležnike inovacijskega ekosistema v skupnem premisleku o prihodnosti SRIP-ov v Sloveniji. Predstavljen bo pregled stanja, izpostavljeni bodo uspehi in prepoznane priložnosti za nadaljnji razvoj. Udeleženci bodo imeli priložnost izmenjati mnenja, deliti izkušnje in oblikovati smernice za prihodnje delovanje SRIP-ov.
Program-12-posveta-Platforme-znanja
Prijavite se lahko na povezavi https://www.1ka.si/12posvetPZ do zapolnitve mest.

ONLINE Summit 2025
2025-03-17 00:00 - 2025-03-21 00:00 | Spletni dogodek
Članica SRIP PMiS, DOBA Fakulteta vabi na ONLINE Summit 2025. Od 17. do 21. 3. 2025 bodo potekali dnevi brezplačnih spletnih predavanj s področij umetne inteligence, poslovnega coachinga, managementa in podjetništva, komunikacije ter marketinga.
Na predavanja se je potrebno prijaviti.

Info dan projekta PRIMA WEFE4MED
2025-03-18 14:30 - 16:00 | Spletni dogodek
V sklopu povezovanja trajnostnih okoljskih vsebin vas vabimo na spletni info dan projekta PRIMA WEFE4MED, ki bo potekal 18. 3. 2025 od 14.30 do 16.00 preko platforme ZOOM.
Na dogodku bo predstavljen projekt PRIMA WEFE4MED, katerega eden izmed partnerjev je tudi IJS (odseka za Računalniške sisteme – E7 in Tehnologije znanja – E8 ter CRIP, SRIP PMiS). Projekt je namenjen napredku integriranih rešitev Nexus na področjih vode-energije-prehrane-ekosistemov (WEFE) v Sredozemlju preko skupnost dobrih praks Nexus (NCoP), ki je zasnovana kot platforma za povezovanje deležnikov, izmenjavo znanj in podporo razširjanju rešitev.
WEFE INFO DAY-CN Agenda
NCoP Flyer
Na dogodek se je potrebno prijaviti.
Vljudno vabljeni!

Mednarodna strokovna konferenca The Future of Manufacturing & Industry FoMI 2025
2025-03-19 09:00 - 16:30 | Kongresni center Portus – Hotel Slovenija, Obala 33, Portorož
V sredo, 19. marca, bo v Portorožu potekala mednarodna strokovna konferenca The Future of Manufacturing & Industry FoMI 2025. Namenjena je vodilnim v proizvodni industriji, ki se osredotoča na digitalno preobrazbo, uporabo umetne inteligence, OT/IT integracijo, avtomatizacijo in podatkovno vodeno proizvodno, v središče pa postavlja zaposlene.
Konferenca FoMI 2025 bo postregla s konkretnimi vpogledi, predstavitvami v živo in odprtimi razstavami, ki presegajo teorijo. Organizatorji obljubljajo, da bodo udeleženci z nje odšli z izvedljivimi strategijami o tem, kako integrirati odprte tehnologije, izboljšati procese, uporabiti podatke za povečanje produktivnosti in konkurenčnosti ter tako povečali produktivnost in učinkovitost v podjetju.
Letos kot partner dogodka sodeluje tudi SRIP Pametna mesta in skupnosti, zato naši člani lahko uveljavljajo ugodnejšo kotizacijo. Ob prijavi napišite kodo FOMI25 in deležni boste 25-odstotnega popusta.
Več o programu najdete na spletni strani FoMI2025, kjer se lahko tudi prijavite na dogodek.

33. Dnevi Jožefa Stefana
2025-03-24 - 2025-03-29 | Institut “Jožef Stefan”, Jamova cesta 39, Ljubljana
Spoštovani člani SRIP PMiS,
z veseljem vas vabimo k udeležbi na 33. Dnevih Jožefa Stefana, ki bodo potekali od 24. do 29. marca na Institutu »Jožef Stefan«. Dneve organiziramo že od leta 1993 v počastitev rojstnega dneva slovitega fizika Jožefa Stefan.
V tem tednu odpremo vrata obiskovalcem ter jim predstavimo, kaj vse počnemo v naši znanstveni ustanovi. Je priložnost, da znanost približamo širšemu krogu ljudi in zanjo navdušimo mlade. Vseh šest dni se bo odvijal zanimiv program: od gostujočih predavanj priznanih predavateljev do predavanja priznanih psihologinje in fotografa do zanimivih predstavitev projektov in raziskovalne ter eksperimentov in odsekov. Podroben program je na voljo na tej povezavi.
Vabimo vas, da se udeležite številnih dogodkov. V soboto, 29. marca bomo imeli Dan odprtih vrat – to je priložnost, da obiščete predstavitve IJS odsekov in bolje spoznate razsežnosti naše znanstvene ustanove.
https://pmis.ijs.si/wp-content/uploads/2025/03/Dnevi25-slo.mp4

IIBA šola poslovno analitičnih pristopov
2025-03-25 08:30 - 2025-04-15 17:00 | 1. nadstropje restavracije Sputnik, Tržaška cesta 128, Ljubljana
Članica SRIP PMiS, IIBA Slovenija organizira IIBA šolo poslovno analitičnih pristopov, ki se bo pričela 25. 3. 2025. Šola je primerna za vse, ki želite: bolje identificirati in razumeti poslovne potrebe svojih strank, urediti procese dela, bolje pripraviti digitalneprojekte z več poslovnimi koristmi, pravočasno sprejemati pravilne odločitve, urejeno izvajati pozitivne poslovne spremembe v sodelovanju z drugimi, povečati agilnost svoje organizacije, oziroma prispevati k uspešnejšemu reševanju svojih in poslovnih izzivov vašega podjetja na drugih poslovnih področjih.
Članom SRIP PMiS nudijo 10% popust – ob prijavi vpišite kodo PMIS10.
Vabilo IIBA šola poslovno analitičnih pristopov

34. MEDNARODNI SEJEM GRADITELJSTVA MEGRA
2025-03-26 - 2025-03-29 | Pomurski sejem, Gornja Radgona
Vabimo vas k obisku razstavnega prostora SRIP PMiS na sejmu MEGRA, ki bo potekal v dneh 26. – 29. 3. 2025 v Gornji Radgoni. V sklopu sejma bo 27. 3. 2025, med 10.00 in 13.00, v Dvorani 2 potekal posvet o Pametnih mestih in skupnostih, ki ga organizirata SRIP Pametna mesta in skupnosti in SRIP Pametne stavbe in dom z lesno verigo.
Program posveta:

10.00 – 10.30 Prilagajanje energetske infrastrukture podnebnim spremembam (Aleš Dremel, GZS ZING)
10.30 – 11.00 Lokalne energetske skupnosti in vloga inženiringa (Vekoslav Korošec, GZS ZING)
11.00 – 11.30 Uporaba na naravi temelječih rešitev za prilagajanje podnebnim spremembam (Manca Dremel, UIRS)
11.30 – 11.50 Odmor
11.50 – 12.10 Uporaba standardov za pametna mesta in skupnosti (Igor Bizjak, UIRS)
12.10 –13.00 Pametne stavbe z lesno verigo (Sabina Jordan, ZAG in SRIP Pametne stavbe)

Več aktualnih sejemskih vsebin in informacij o dogajanju je na voljo na spletni strani sejma MEGRA.
Vljudno vabljeni!

Konferenca NTRsync2025: Ste pripravljeni na prihodnost, ki jo poganja umetna inteligenca?
2025-03-26 08:30 - 15:00 | IZUM, Institut informacijskih znanosti, Prešernova ulica 17, Maribor
Član SRIP PMiS, NTR inženiring d.o.o. organizira konferenco NTRsync2025: Ste pripravljeni na prihodnost, ki jo poganja umetna inteligenca?, ki bo potekala 26. 3. 2025 na IZUM v Mariboru. Vodilni evropski strokovnjaki in raziskovalci s področja informacijskih tehnologij in umetne inteligence bodo predstavili najnovejše strategije in rešitve za integracijo umetne inteligence v svoja organizacijska okolja in poslovne procese.
Na konferenco se je potrebno prijaviti.

Spletna delavnica EU misije za podnebno odpornost in pametna mesta
2025-03-27 09:30 - 12:00 | Spletni dogodek
DIH Slovenije organizira v okviru projekta HARMONMISSIONS spletno delavnico EU misije za podnebno odpornost in pametna mesta, ki bo potekala 27. marca 2025 od 9:30 do 12:00 preko platforme Zoom.
Dogodek bo osredotočen na evropske misije Prilagajanje podnebnim spremembam in 100 podnebno nevtralnih in pametnih mest ter njihovo vlogo pri trajnostnem razvoju v Podonavski regiji. Na delavnici bodo predstavili primere dobrih praks ter možnosti sodelovanja pri uresničevanju ciljev teh misij.
Prijave zbirajo do 20. marca 2025 preko prijavnega obrazca.

14. ponovitev Akademije gradbenih investicij
2025-04-03 11:45 - 17:00 | GZS, Dimičeva ulica 13, Ljubljana, Slovenia
Konzorcijski partner SRIP PMiS, Gospodarska zbornica Slovenije, CPU Center za poslovno usposabljanje 3. 4. 2025 nadaljuje s 14. ponovitvijo Akademije gradbenih investicij. Vsebine pokrivajo področja projektiranja, naročanja in izvedbe gradbenih, energetskih, okoljskih in drugih investicijskih objektov.
Na usposabljanje se je potrebno prijaviti.

Informativni dan »EIC Pathfinder Challenges 2025«
2025-04-04 09:00 - 13:00 | Albert Borschette Congress Center, Rue Froissart 36, 1040 Brussels, Belgium
Evropski svet za inovacije (EIC – European Innovation Council) v okviru programa Obzorje Evropa organizira informativni dan razpisa “EIC Pathfinder Challenges 2025”, ki bo potekal 4. 4. 2025 od 9.00 do 13.00 v Albert Borschette Congress Center, Rue Froissart 36, Bruselj in prek spleta.
Potrebna je prijava do 25. 3. 2025 do 18.00.

Strokovni seminar gradbene kalkulacije
2025-04-04 09:00 - 14:30 | CPU Center za poslovno usposabljanje, Ljubljana
Konzorcijski partner SRIP PMiS, Gospodarska zbornica Slovenije, CPU Center za poslovno usposabljanje vabi na strokovni seminar gradbene kalkulacije, ki bo potekal 4. 4. 2025 od 9.00 do 14.30 na CPU.
Na seminar se je potrebno prijaviti.

Usposabljanje za pridobitev certifikata ECQA vodja evropskih projektov
2025-04-10 10:00 - 2025-05-22 12:00 | CPU Center za poslovno usposabjanje in on-lin, Kardeljeva ploščad 27a, Ljubljana
Konzorcijski partner SRIP PMiS, Gospodarska zbornica Slovenije, CPU Center za poslovno usposabljanje vabi na usposabljanje za pridobitev certifikata ECQA vodja evropskih projektov.
Predavanja v živo na CPU od 10.00 do 15.00: 10. april, 24. april in 15. maj 2025.
On-line predavanja v okolju Google Meet od 9.00 do 12.00: 17. april, 8. in 22. maj 2025.
Potrebna je prijava.

Morja in obale za zdrave in uspešne družbe: Modra ekonomija, biodiverziteta in podnebne spremembe
2025-04-17 08:30 - 16:30 | Center humanističnih znanosti ZRS Koper, Kreljeva ulica 6, Koper
ZRS Koper vabi na mednarodni dogodek mreženja z naslovom Morja in obale za zdrave in uspešne družbe: Modra ekonomija, biodiverziteta in podnebne spremembe, ki ga organizirajo 17. 4. 2025 v Centru humanističnih znanosti ZRS Koper. Dogodek bo organiziran v okviru projekta KRPAN, v katerem sodelujeta poleg Instituta “Jožef Stefan” tudi članici SRIP PMiS, Univerza v Ljubljani in Univerza v Mariboru. Zagotovil bo osrednjo platformo za dialog o možnih rešitvah in priložnostih za sodelovanje na stičišču morskega okolja, trajnostnega razvoja in družbenih koristi.
Na dogodek se je potrebno prijaviti.
